

 REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA KRALJEVEC NA SUTLI

 OPĆINSKO VIJEĆE

KLASA: 400-04/24-01/01

URBROJ: 2140-17-01-24-01

Kraljevec na Sutli, 10. travnja 2024.

 Na temelju članka 30. i članka 48. Statuta Općine Kraljevec na Sutli (“Službeni glasnik Krapinsko-zagorske županije” broj 14/21), Općinsko vijeće Općine Kraljevec na Sutli na 28. sjednici održanoj dana 10. travnja 2024. godine, donijelo je

Z A K L J U Č A K

Članak 1.

 Prihvaća se Polugodišnje izvješće o radu Općinske načelnice Općine Kraljevec na Sutli za razdoblje srpanj - prosinac 2023. godine.

Članak 2.

 Polugodišnje izvješće o radu Općinske načelnice Općine Kraljevec na Sutli za razdoblje srpanj - prosinac 2023. godine. sastavni je dio ovog Zaključka.

Članak 3.

 Ovaj Zaključak objaviti će se u „Službenom glasniku Krapinsko-zagorske županije“

|  |
| --- |
| PREDSJEDNIK OPĆINSKOG VIJEĆA |
|  |
| Dražen Jambrešić |

1. **UVOD**

Na temelju članka 35.b. stavka 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17 , 98/19 i 144/20) i članka 48. Statuta Općine Kraljevec na Sutli („Službeni glasnik Krapinsko-zagorske županije“ broj 14/21), općinska načelnica Općine Kraljevec na Sutli u obvezi je Općinskom vijeću Općine Kraljevec na Sutli podnositi polugodišnja izvješća o svom radu.

Ovo izvješće odnosi se na razdoblje srpanj - prosinac 2023. godine.

Općinska načelnica Općine Kraljevec na Sutli predstavlja i zastupa Općinu Kraljevec na Sutli, nositeljica je izvršne vlasti u okviru samoupravnog djelokruga Općine i obavlja poslove utvrđene Statutom Općine Kraljevec na Sutli i drugim propisima.

U izvještajnom razdoblju, osim aktivnosti koje se odnose na neposredno izvršavanje zakona, odluka i drugih općih i pojedinačnih akata, provedene su aktivnosti kojima se u okviru samoupravnog djelokruga obavljaju poslovi od značaja za Općinu Kraljevec na Sutl s ciljem neposrednog ostvarivanja potreba građana i ostalih pravnih subjekata.

1. **PROTOKOLARNI DOGAĐAJI**

U izvještajnom razdoblju načelnica Općine Kraljevec na Sutli prisustvovala je slijedećim protokolarnim događajima:

* Zelenjak d.o.o. – skupština
* Zagorski vodovod d.d. – skupština
* Obilježavanje Dana hrvatskih branitelja u Krapini
* Skupština LAG-a Zagorje-Sutla
* Sastanci sa županom KZŽ i Meštrovićem vezani za javni prijevoz
* Obilježavanje Dana Civilne zaštite u Radoboju
* Dan Općine Radoboj
* Dan Općine Kumrovec
* Dan Općine Zagorska Sela
* Dani turizma u Rovinju
* Dan Općine Bedekovčina
* Dan grada Krapine
* Radionica Ministarstva regionalnog razvoja u Šibeniku

Tijekom izvještajnog razdoblja općinska načelnica primala je stranke, održavala radne sastanke i konzultacije s pročelnicom Jedinstvenog upravnog odijela. Također su na dnevnoj bazi održavani sastanci sa ostalim djelatnicima Jedinstvenog upravnog odjela, te jednom tjedno s komunalnom redarom.

U ovom izvještajnom periodu najveća pažnja se posvećivala izradi projekta izgradnje prometnice kraj vrtića, te izradi projekta za uređenje trga oko općinske zgrade i nasuprot groblja.

1. **ODNOS OPĆINSKOG VIJEĆA I OPĆINSKOG NAČELNIKA**

U razdoblju srpanj - prosinac 2023. godine održano je 21 (dvadeset i jedna) sjednica Općinskog vijeća Općine Kraljevec na Sutli.

Zahvaljujem se svim vijećnicama i vijećnicima na dobroj suradnji, na potpori i prijedlozima, te konstruktivnom raspravama.

1. **SURADNJA SA ŠKOLAMA NA PODRUČJU OPĆINE**

Na području Općine Kraljevec na Sutli postoje dvije osnovne škole: matična u Kraljevcu na Sutli i područna u Radakovom čiji osnivač je Krapinsko-zagorska županija. U izvještajnom razdoblju Općina je nastavila dobru suradnju s navedenom ustanovom.

U izvještajnom razdoblju, Općina je financirala redovan trošak produženog boravka: plaća učiteljice i dodatak za kuharicu. Nabavljena je oprema za potrebe održavanja male škole, tjelesnog odgoja, te razredne nastave. Nabavljene su radne bilježnice u suradnji sa Krapinsko-zagorskom županijom, te podijeljeni bonovi i pokloni za polaznike prvih razreda.

1. **PROJEKTI U PRIPREMI I PROJEKTI U PROVEDBI U IZVJEŠTAJNOM RAZDOBLJU**

Završeni projekti:

1. Izgradnja višenamjenske zgrade – Ambulanta – završeno je uređenje prizemlja zgrade gdje je predviđena ambulanta. Ministarstvo regionalnog razvoja odobrilo je 330.000,00 kn u 2022 godini i u 2023. godini dodatnih 50.000€ za završetak prizemlja zgrade.

Vrijednost radova: 198.996,18 €, ostalo za platiti 0,00 kn

1. Nabavljen je traktor za čiju je nabavku plaćen polog od 25.000€, dok je ostatak vrijednosti uzet preko financijskog leasinga.

Vrijednost traktora je: 79.078,00€, ostalo za platiti 43.379,88€

1. Izmijenjene su lampe javne rasvjete u led –vrijednost projekta je 330.000 €
2. Izrađene su Strategije zelene i urbane obnove i SECAP – dokumenti koji će nam poslužiti kao osnova za prijavu projekata u novo Programskom razdoblju. Za SECAP je odobrena potpora 6.600,00€, dok je za Strategiju zelene i urbane obnove potpora 100%.

Vrijednost projekta: SECAP – 8.250,00€, ostalo za platiti 0,00€, Strategija zelene i urbane obnove: 14.599,51, ostalo za platiti 0,00€.

Projekti u tijeku/izradi:

1. Izgradnja višenamjenske zgrade - u tijeku je izrada projekata za završetak prvog kata i potkrovlja zgrade.
2. Projekt za izgradnju dječjeg vrtića: projekt je prijavljen na natječaj Ministarstva znanosti i obrazovanja za sufinanciranje od kojega je odobrena potpora u iznosu od 4.320.000,00 kn. U tijeku je izmjena građevinske dozvole kojom će se predvidjeti dogradnja kata na dijelu vrtića u kojem će se smjestiti uredi za ravnateljicu i računovodstvo.
3. Projekt izgradnje ceste do dječjeg vrtića: u tijeku je izrada projekta.
4. Projekt Otok ljubavi je odobren od strane LAG-a Zagorje-Sutla, te je odobren od strane APPRRR. Vrijednost projekta je 113.000€, a potpora iznosi 364.050,00 kn. Proveden je postupak jednostavne nabave koji je poništen jer je pristigla jedna ponuda koja je prelazila iznos od 500.000,00 kn. Napravljena je revizija troškovnika i u pripremi je postupak javne nabave.
5. Odobren je projekt od strane Fonda za zaštitu okoliša za „pametne općine“ u iznos od 57.000,00 €, ukupna vrijednost projekta je 72.000,000€. Do sada je proveden dio projekta, te su nabavljeni programi za ured bez papira. Proveden je postupak nabavke programa za računovodstvo i opreme (računala, printer). Projekt obuhvaća nabavku programa, računala, printer, kamera, nadstrešnica za autobusna stajališta, te meteorološke stanice.
6. **KOMUNALNI SUSTAV**

U razdoblju od srpnja do prosinca 2023. godine od komunalnih radova napravljeno je slijedeće:

Ugradnja kamenog materijala:

1. NC Zagorec – 50 m³
2. NC Jambrešić - 11 m³
3. NC M.Tambić - 60 m³
4. NC Strmec – 40,20 m³
5. NC Strmec – Joja- Lovački dom - 54 m³
6. Brglezi - 30 m³
7. Lukavec – Draše - 120 m³
8. NC Strunjaki – Koleši – 7 m³
9. NC Lukavec – 20 m³
10. NC Pavlić – Šterfanović – 84 m³
11. NC Kačkovec - 20 m³
12. NC Kapelski Vrh – 70 m³
13. NC Zlački – gornji - 60 m³
14. Radakovo – Rebro – 120 m³

Čišćenje vodotoka:

Radakovo – Rebro – 39,90 m

Malčiranje:

1. Lukavec Klanječki – 10 h
2. Kapelski Vrh – 18 h
3. Pušave – 3 h

Općinu Kraljevec na Sutli u srpnju su pogodile dvije elementarne nepogode: tuča i olujno nevrijeme, a koje su napravile velike štete na šljunčanim cestama, te se je pristupilo sanaciji istih.

1. **JAVNOST RADA NAČELNICE**

Javnost rada osigurana je objavom akata u Službenom glasniku Krapinsko – zagorske županije, na službenoj mrežnoj stranici Općine Kraljevec na Sutli, na oglasnoj ploči Općine Kraljevec na Sutli, na sjednicama Općinskog vijeća Općine Kraljevec na Sutli, u komunikaciji s građanima, putem medija te provođenjem Zakona o pravu na pristup informacijama i postupka Savjetovanja sa zainteresiranom javnošću.

Temeljem Zakona o pravu na pristup informacijama Općina Kraljevec na Sutli objavljuje na službenoj mrežnoj stranici opće i pojedinačne akte općinskog načelnika i Općinskog vijeća, zapisnike sa sjednica Općinskog vijeća, informacije o održavanju sjednica Općinskog vijeća, informacije o postupcima javne nabave, obavijesti o raspisanim natječajima te ostale informacije, vijesti, priopćenja, poziva i obavijesti o događanjima.

Općina Kraljevec na Sutli u izvještajnom razdoblju imala je uređen odnos suradnje temeljem Ugovora sa sljedećim medijima:

* Radio Stubica
* Zagorje.com

**6.1. Prijem građana**

Vrijednosti na kojima Općina Kraljevec na Sutli i općinski načelnik temelje svoj rad su dostupnost, suradnja kao i otvoreni dijalog s građanima te organizacijama civilnoga društva, odnosno općenito sa zainteresiranom javnošću.

Stranke su primane svaki dan bez vremenskog ograničenja.

**6.2. Zakon o pravu na pristup informacijama i Savjetovanje sa zainteresiranom javnošću**

U izvještajnom razdoblju zaprimljena su dva zahtjeva za pristup informacija: jedan Viktora Šimunića i drugi Centra za mirovne studije. Tražiteljima informacija odgovoreno je u zakonskom roku.

1. **ZAKLJUČAK**

U ovom izvještajnom razdoblju Općinu Kraljevec na Sutli pogodile su elementarne nepogode tuča i olujno nevrijeme, te se je puno radilo na sanaciji šteta, te unosu prijava šteta u Registar šteta. Od Krapinsko-zagorske županije odobren je iznos od 161.379 € za sanaciju stambenih objekata. Pripremani su projekti za izgradnju prometnice koja vodi do vrtića, za sanaciju klizišta u Kapelskom Vrhu, izmjena projekta za vrtić, projekt za uređenje trga kod općinske zgrade i nasuprot groblja.

Zahvaljujem Jedinstvenom upravnom odjelu na uloženom trudu posebice vezano za štete nastale tijekom elementarnih nepogoda, te svim vijećnicama i vijećnicima na podršci i povjerenju bez kojega bi bilo nemoguće raditi.

Predlažem Općinskom vijeću Općine Kraljevec na Sutli da razmotri i prihvati ovo izvješće.

OPĆINSKA NAČELNICA

Blanka Stipčić Berić